         R O M Â N I A

JUDEŢUL HUNEDOARA 

   MUNICIPIUL  BRAD

        P R I M A R U L
   Nr. 231/11013/21.11.2023
R E F E R A T   D E   A P R O B A R E
pentru actualizarea, modificarea și completarea Hotărârii Consiliului Local nr. 113/2017 privind aprobarea Regulamentului de organizare şi funcţionare a
 terenului de sport cu gazon sintetic situat în municipiul Brad, Aleea 
Privighetorilor, județul Hunedoara, astfel cum a fost modificată 
prin Hotărârea Consiliului Local nr. 139/2017
Prin Hotărârea Consiliului Local nr. 113/2017 s-a aprobat Regulamentul de organizare  şi funcţionare a terenului de sport cu gazon sintetic situat în municipiul Brad, Aleea Privighetorilor, județul Hunedoara, care, ulterior, a fost modificat și completat prin Hotărârea Consiliului Local nr.139/2017.

Acest regulament  instituie regulile de conduită ale participanţilor la activităţi, precum şi obligaţiile personalului care asigură întreţinerea spaţiilor şi funcţionarea dotărilor puse la dispoziţia publicului.

De la data punerii în funcțiune, anul 2017, până în prezent, legislația în materie a suferit modificări, iar costurile cu întreținerea gazonului sintetic și costul cu utilitățile (apă, energie electrică – nocturnă, salubrizare) au crescut semnificativ.


Mai mult, având în vedere gradul ridicat de uzură al covorului sintetic, s-a impus executarea unor lucrări de reparații pentru exploatarea terenului în condiții de siguranță.

De asemenea, la stabilirea taxei de utilizare a terenului de sport se ține cont și de creșterea indicelui de consum din ultima perioadă
Ținând cont de cele prezentate, consider că se impune actualizarea, modificarea și completarea Regulamentului de organizare şi funcţionare a terenului de sport cu gazon sintetic situat în municipiul Brad, Aleea Privighetorilor, județul Hunedoara după cum urmează:      - actualizare cu legislația în vigoare;
 
-  Art. 20 alin. (1) și alin. (2) se modifică și va avea următorul cuprins: 
„Art. 20 (1) - Taxa pentru utilizarea terenului de sport este de 100 lei/oră. 

              (2) - În cazul organizării unor competiții sportive de către persoane juridice, tariful este de 500 lei/competiție, cu condiția ca durata să nu depășească 2 săptămâni”.
- Art. 18 se completează cu lit. e) care va avea următorul conținut:
”e) administrația publică locală și/sau instituțiile subordonate în vederea desfășurării, cu titlu gratuit, a unor activități organizate de către acestea sau pentru buna desfășurare a activității curente.”
În contextul celor de mai sus am inițiat prezentul proiect de hotărâre prin care am propus actualizarea și modificarea Hotărârii Consiliului Local nr. 113/2019 privind aprobarea Regulamentului de organizare şi funcţionare a terenului de sport cu gazon sintetic situat în municipiul Brad, pe strada Aleea Privighetorilor, județul Hunedoara, astfel cum a fost modificată prin Hotărârea Consiliului Local nr. 139/2019 și îl supun spre dezbatere și aprobare plenului Consiliului Local al Municipiului Brad în forma prezentată.


 Invoc în susţinerea propunerii mele prevederile art. 1, art. 2 şi art. 3 din Legea nr. 69/2000 a educaţiei fizice şi sportului, cu modificările şi completările ulterioare, ale Legii nr. 227/2015 privind Codul Fiscal, cu modificările şi completările ulterioare, ale Legii nr. 273/2006 privind finanțele publice locale, cu modificările și completările ulterioare, ale art. 129 alin. (2) lit. c) și lit. d), alin. (6) lit. a) și alin. (7) lit. e) și lit. f) din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

